b"\n_START_ARTICLE_\nLliga Mundial per a la Reforma Sexual\n_START_SECTION_\nHist\xc3\xb2ria\n_START_PARAGRAPH_\nEl 1921 Magnus Hirschfeld va organitzar el primer Congr\xc3\xa9s per a la Reforma Sexual, que seria la llavor per al desenvolupament del segon congr\xc3\xa9s, realitzat a Copenhaguen el 1928, on finalment es dundaria la lliga._NEWLINE_Els membres de la Lliga es trobaven a tot el m\xc3\xb3n. El 1933, per exemple, n'eren membres del consell el professor Asnaurow i Else Jerusalem (Argentina), el Dr. Ram\xc3\xb3n Clases (Xile), Red. Gudmundson (Isl\xc3\xa0ndia), Dr. Pri\xc3\x9fman (Let\xc3\xb2nia), Dr. A. Salama (Egipte), Dr. Schneidenberger (Lib\xc3\xa8ria), Sindo Seitaro i M. Suzuki (Jap\xc3\xb3) i el Dr. Juan Fern\xc3\xa1ndez P\xc3\xa9rez (Espanya), a m\xc3\xa9s d'altres membres d'Alemanya, Fran\xc3\xa7a, Pa\xc3\xafsos Baixos, Su\xc3\xafssa, B\xc3\xa8lgica, Estats Units, Dinamarca, la Rep\xc3\xbablica Txecoslovaca, R\xc3\xbassia i \xc3\x80ustria._NEWLINE_A l'estat espanyol tamb\xc3\xa9 hi havia una secci\xc3\xb3 pr\xc3\xb2pia de la Lliga Mundial per la Reforma Sexual, la Lliga espanyola per a la reforma sexual, creada el 1932, essent-ne el seu president Gregorio Mara\xc3\xb1\xc3\xb3n i la seva secret\xc3\xa0ria Hildegart Rodr\xc3\xadguez. No obstant, la secci\xc3\xb3 espanyola era la m\xc3\xa9s conservadora, aix\xc3\xad com de les poques que no va incloure l'homosexualitat al seu programa. L'homosexualitat es va mantenir com un tema tab\xc3\xba fins a la Guerra Civil Espanyola._NEWLINE_Despr\xc3\xa9s del congr\xc3\xa9s de Copenhaguen, se'n van realitzar m\xc3\xa9s a Londres (1929), Viena (1930) i Brno (1932); es congressos previstos a Moscou i Chicago no es van poder realitzar per l'ascens de l'estalinisme i la Gran Depressi\xc3\xb3. D'altra banda, les lluites internes entre els revolucionaris, liderats per Wilhelm Reich, i els reformistes, liderats per Norman Haire, van provocar la dissoluci\xc3\xb3 de l'organitzaci\xc3\xb3 durant la segona meitat de la d\xc3\xa8cada de 1930. Entre els oradors que van parlar als diferents congressos es pot esmentar Vera Brittain, George Bernard Shaw i Bertrand Russell."